Kunstsilo

Kunstsilo er et kunst- og kultursenter som åpner i 2024 på Odderøya i Kristiansand. Senteret holder til i en nedlagt og verneverdig kornsilo fra 1935. Den opprinnelige kornsiloen var en av de første funksjonalistiske bygningene i Kristiansand. Den ble tegnet av arkitektene Arne Korsmo og Sverre Aasland, og ble tildelt Houens fonds diplom i 1935. I 2017 vant arkitektkontorene Mestres Wåge Arquitectes og MX_SI Architectural studio en internasjonal arkitektkonkurranse om ombygging av siloen til kunstmuseum og kultursenter.

I tillegg til kunstutstillinger, skal senteret tilby et tverrfaglig samarbeid med andre institusjoner om konserter, arrangementer, debatter og kursvirksomhet. Stiftelsen Kunstsilo, tidligere Sørlandets kunstmuseum (SKMU), er byggherre for prosjektet. 

Samlingene i Kunstsilo består av samlingene ved SKMU og Nicolai Tangens omfattende kunstsamling, som han ga til Kristiansand kommune i 2015. Tangens kunstsamling forvaltes av AKO Kunststiftelse.

Referanser

Eksterne lenker 
 

Kultur i Kristiansand